Magadis

En griegu μάγαδις.

La mágadis era un estrumentu musical pretenecienti a la família las arpas. Hue empreá ena Antígua Grécia, anque el su orihin era minorasiáticu, de la curtura lídia. 

La mágadis estaba compuesta pun total de venti cuérdigas enlavihás nun cárcabu triangulal. Las magádides tinian aviás las cuérdigas de mó que sonassin a dos a dos a intervallis da otavas. Mas, el verbu empreau en griegu pa tocal la mágadis, μαγαδίζω alquirió plontu el sintiu "otaveal".

Con el tiempu, esta arpa dupricó el su númiru cuérdigas tuviendu un total de quarenta.

Con el nombri de mágadis se conoci ena Antigüeá tamién un tipu aulos con una gran destensión el soniu, ansí cumu tamién ena Eá Meya hue conociu con essi mesmu nombri al monocórdiu.

 Bibliografia 
 Comotti, G., La música en al cultura griega y romana, trad. Rubén Fernández Piccardo, Mairil, Ediciones Turner, 1986.

Categoría:Música de l'Antígua Grécia
Categoría:Estrumentus musicalis